গোল্ডি হন

গোল্ডি জিঅ্যান হন (ইংরেজি: Goldie Jeanne Hawn; জন্ম: ২১ নভেম্বর ১৯৪৫) হলেন একজন মার্কিন অভিনেত্রী, প্রযোজক, ও গায়িকা। তিনি এনবিসির স্কেচ হাস্যরসাত্মক অনুষ্ঠান রোয়ান অ্যান্ড মার্টিন্‌স লাফ-ইন (১৯৬৮-৭০)-এ অভিনয় করে খ্যাতি অর্জন করেন। পরে ক্যাকটাস ফ্লাওয়ার (১৯৬৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্কার ও গোল্ডেন গ্লোব পুরস্কার অর্জন করেন। এছাড়া প্রাইভেট বেঞ্জামিন (১৯৮০) চলচ্চিত্রে নাম ভূমিকায় অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন। হন তিন দশকের বেশি সময় তারকা খ্যাতি ধরে রাখেন, এবং এই সময়ে দেয়ার্স আ গার্ল ইন মাই সোপ (১৯৭০), বাটারফ্লাইজ আর ফ্রি (১৯৭২), দ্য সুগারল্যান্ড এক্সপ্রেস (১৯৭৪), শ্যাম্পু (১৯৭৫), ফাউল প্লে (১৯৭৮), সিমস লাইক ওল্ড টাইমস (১৯৮০) চলচ্চিত্রে অভিনয় করেন। হনের পরবর্তী কাজগুলো হল অভারবোর্ড (১৯৮৭), বার্ড অন ওয়্যার (১৯৯০), ডেথ বিকামস হার (১৯৯২), হাউজসিটার (১৯৯২), দ্য ফার্স্ট ওয়াইভস ক্লাব (১৯৯৬), দ্য আউট-অব-টাউনার্স (১৯৯৯), এবং দ্য ব্যাঙ্গার সিস্টার্স (২০০২)। পনের বছর অভিনয় থেকে দূরে থাকার পর তিনি ২০১৭ সালে স্ন্যাচড চলচ্চিত্র দিয়ে অভিনয়ে ফিরেন। হন অলিভার হাডসন, কেট হাডসন ও ওয়াইট রাসেলের মাতা। সঙ্গীতজ্ঞ বিল হাডসন তার প্রাক্তন স্বামী ছিলেন, ১৯৮৩ সাল থেকে অভিনেতা কার্ট রাসেল তার সঙ্গী। ২০১৩ সালে হন ফাউন্ডেশন গঠন করেন, যা সুবিধা-বঞ্চিত শিশুদের সহায়তা করে থাকে। হন ১৯৪৫ সালের ২১শে নভেম্বর ওয়াশিংটন, ডি.সি.তে জন্মগ্রহণ করেন। তার মাতা লরা (জন্ম: স্টাইনহফ, ২৭ নভেম্বর ১৯১৩ - ২৭ নভেম্বর ১৯৯৩) ছিলেন একজন স্বর্ণের দোকান ও নৃত্য স্কুলের মালিক এবং পিতা এডওয়ার্ড রুটলেজ হন (২৮ সেপ্টেম্বর ১৯০৮ - ৭ জুন ১৯৮২) ছিলেন একজন ওয়াশিংটন ভিত্তিক সঙ্গীতদলের সঙ্গীতজ্ঞ। তার নাম রাখা হয় তার মায়ের খালার নামানুসারে। তার এক বোন বিনোদন প্রচারকর্মী প্যাটি হন (জ. ২৪ মার্চ ১৯৩৮) এবং এক ভাই এডওয়ার্ড জুনিয়র (জ. ১০ ফেব্রুয়ারি ১৯৩৭) প্যাটিকে গর্ভধারণের কিছুদিন পূর্বে শিশু অবস্থায় মারা যায়। তার পিতা প্রেসবাইটেরিয়ান ধর্মাবলম্বী এবং জার্মান ও ইংরেজ বংশোদ্ভূত। তার মাতা ইহুদি ধর্মাবলম্বী এবং হাঙ্গেরি থেকে আসা এক অভিবাসী দম্পতির কন্যা। হন ইহুদি ধর্মাবলম্বী হিসেবে বেড়ে ওঠেন। তার শৈশব কাটে ম্যারিল্যান্ডের টাকোমা পার্কে, এবং তিনি ম্যারিল্যান্ডের সিলভার স্প্রিংয়ের নিকটবর্তী মন্টগামারি ব্লেয়ার হাই স্কুলে পড়াশোনা করেন। এনবিসির স্কেচ হাস্যরসাত্মক অনুষ্ঠান রোয়ান অ্যান্ড মার্টিন্‌স লাফ-ইন (১৯৬৮-৭৩)-এ একজন বোকাসোকা ব্লন্ডি চরিত্রে তার অভিনয় তাকে আন্তর্জাতিক খ্যাতি এনে দেয়। এই অনুষ্ঠানে তাকে কোন কৌতুকের মধ্যবর্তী পর্যায়ে হেসে ফেটে পড়তে দেখা যায় এবং এর পরপরই মার্জিত অভিনয় করতে দেখা যায়। বিকিনি-পোশাকে তার অভিব্যক্তির জন্য পরিচিত গোল্ডি হনকে ১৯৬০-এর দশকের যৌন আবেদনময় ও আকর্ষণীয় ব্যক্তিত্বসম্পন্ন "ইট" গার্ল হিসেবে দেখা হত। হনের চলচ্চিত্রের অভিষেক ঘটে ১৯৬৮ সালের দ্য ওয়ান অ্যান্ড অনলি, জেনুইন, অরিজিনাল ফ্যামিলি ব্যান্ড চলচ্চিত্রে একজন হাস্যময় নৃত্যশিল্পী ভূমিকায় ছোট চরিত্রে। এই ছবিতে পর্দায় তার নাম দেখা যায় "গোল্ডি জিঅ্যান"। তার লাফ-ইন অনুষ্ঠানের ব্যক্তিত্ব তাকে ১৯৬০-এর দশকের শেষভাগে ও ১৯৭০-এর দশকের শুরুতে তিনটি জনপ্রিয় চলচ্চিত্রে কাজের সুযোগ পাইয়ে দেয়। সেগুলো হল ক্যাকটাস ফ্লাওয়ার (১৯৬৯), দেয়ার্স আ গার্ল ইন মাই স্যুপ (১৯৭০) এবং বাটারফ্লাইজ আর ফ্রি (১৯৭২)। ক্যাকটাস ফ্লাওয়ার ছিল তার অভিনীত প্রথম প্রধান চরিত্রে কাজ এবং এই চলচ্চিত্রে ওয়াল্টার ম্যাথাউয়ের আত্মহননকারী বাগদত্তা চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে অস্কার ও গোল্ডেন গ্লোব পুরস্কার অর্জন করেন। একই বছর তাকে ববি গেন্ট্রি ও নোয়েল হ্যারিসনের সঞ্চালনায় এনবিসির বিশেষ সঙ্গীতধর্মী টেলিভিশন অনুষ্ঠান দ্য স্প্রিং থিং-এ দেখা যায়। এই অনুষ্ঠানে অন্যান্য অতিথিরা ছিলেন মেরেডিথ ম্যাকরে, আরউইন সি. ওয়াটসন, রড ম্যাকুয়েন, শার্লি ব্যাসি, ও হারপার্স বিজের। বিবিসি রেডিওতে এক সাক্ষাৎকারে হন বলেন, "আমি ইহুদি... আমি বৌদ্ধধর্ম সম্পর্কে পড়েছি। আমি খ্রিস্টধর্ম বিশ্বাস সম্পর্কে পড়েছি। আমি সুফিবাদ সম্পর্কে পড়েছি। আমি সকল ধর্ম, তুলনামূলক ধর্ম নিরীক্ষণ করার পর একজন ধর্মবিশ্বাসী... আমি জিউবু নই। আমি মূলত একজন ইহুদি মায়ের ঘরে জন্মেছিলাম এবং ইহুদি ধর্মাবলম্বী হিসেবে বেড়ে ওঠেছিলাম। কিন্তু আমার পিতা ছিলেন প্রেসবাইটেরিয়ান। ফলে আমি প্রেসবাইটেরিয়ান গির্জায়ও যেতাম।" "Goldie Hawn"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ১৯ এপ্রিল ২০১৯।  "Edward Rutledge Hawn, 73, Leader of Godfrey Orchestra"। দ্য নিউ ইয়র্ক টাইমস (ইংরেজি ভাষায়)। ১০ জুন ১৯৮২। সংগ্রহের তারিখ ২১ নভেম্বর ২০১৯।  "Goldie Hawn Biography" (ইংরেজি ভাষায়)। ফিল্ম রেফারেন্স। অক্টোবর ১৮, ২০১৫ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।  ২০০৮ সালে ইনসাইড দি অ্যাক্টরস স্টুডিওর সাক্ষাৎকারে বলেছিলেন। হন, গোল্ডি (মার্চ ৬, ২০১২)। Woman's Hour (ইংরেজি ভাষায়)। বিবিসি রেডিও। event occurs at 10:17। সংগ্রহের তারিখ ২১ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আচাথ, স্যাটি (জুন ২০১১)। Hollywood Celebrities: Basic Things You've Always Wanted to Know। আইএসবিএন 9781463411572। সংগ্রহের তারিখ ২০১৭-০৫-০৫।  গ্রসকপ, ভিভ (মার্চ ৪, ২০১২)। "Goldie Hawn: Hollywood's happiness guru"। দ্য গার্ডিয়ান (ইংরেজি ভাষায়)। সংগ্রহের তারিখ ২১ নভেম্বর ২০১৯।  রায়ান, জেমস (ডিসেম্বর ১, ১৯৯৬)। "Hawn in Her Golden Years: Forever Blond, Forever Smart"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২১ নভেম্বর ২০১৯।  হোয়াইট, টিমথি (মার্চ ৫, ১৯৮১)। "Private Goldie"। রোলিং স্টোন (ইংরেজি ভাষায়)। মে ১৭, ২০১৮ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।  গিবসন, চ্যারিটি (মে ১৩, ২০১৭)। "Goldie Hawn on Son's Near Death Experience: 'I Asked God ... Heal My Son'"। দ্য ক্রিশ্চিয়ান পোস্ট (ইংরেজি ভাষায়)। সংগ্রহের তারিখ ২১ নভেম্বর ২০১৯।  Hawn in ক্যাডওয়েল, ডেবরা (আগস্ট ২০০৫)। "Goldie: Buddhist, Jew, Jesus Freak"। বিলিফ নেট (ইংরেজি ভাষায়)। ফেব্রুয়ারি ১, ২০১৬ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।  "Goldie Hawn A Wallflower?" (ইংরেজি ভাষায়)। সিবিএস নিউজ। এপ্রিল ২৮, ২০০৫। জানুয়ারি ১২, ২০১২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।  হাডসন, কেট (এপ্রিল ২৭, ২০১৭)। "Goldie Hawn"। ইন্টারভিউ (ইংরেজি ভাষায়)। জুন ১৫, ২০১৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৯।  উইলিয়ামস, ক্রিশ্চিয়ান (অক্টোবর ২২, ১৯৮০)। "Goldie in The Fishbowl"। দ্য ওয়াশিংটন পোস্ট (ইংরেজি ভাষায়)। সংগ্রহের তারিখ ২১ নভেম্বর ২০১৯।  হেম্যান, মার্শাল (মে ১৭, ২০১৭)। "Solid Goldie: Goldie Hawn Is Back and Better Than Ever"। হারপার্স বাজার (ইংরেজি ভাষায়)। সংগ্রহের তারিখ ২১ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেরেস, ভিনসেন্ট (২০১৩-০৬-০৬)। Television Specials: 5,336 Entertainment Programs, 1936-2012, 2d ed. (ইংরেজি ভাষায়)। ম্যাকফারল্যান্ড। আইএসবিএন 9781476612409।  উইকিমিডিয়া কমন্সে গোল্ডি হন সংক্রান্ত মিডিয়া রয়েছে। ইন্টারনেট মুভি ডেটাবেজে গোল্ডি হন  (ইংরেজি) টার্নার ক্লাসিক মুভিজ ডেটাবেজে গোল্ডি হন (ইংরেজি)